CELEX: 31983R2063
Language: el
Date: 1983-07-25 00:00:00
Title: Κανονισμός (ΕΟΚ) αριθ. 2063/83 της Επιτροπής της 25ης Ιουλίου 1983 περί παρεκκλίσεως, για την περίοδο εμπορίας 1983/84, από τους κανόνες ποιότητας για τα μήλα και αχλάδια

Avis juridique important

|

31983R2063

Κανονισμός (ΕΟΚ) αριθ. 2063/83 της Επιτροπής της 25ης Ιουλίου 1983 περί παρεκκλίσεως, για την περίοδο εμπορίας 1983/84, από τους κανόνες ποιότητας για τα μήλα και αχλάδια  

Επίσημη Εφημερίδα αριθ. L 202 της 26/07/1983 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 2063/83 ΤΗΣ ΕΠΙΤΡΟΠΗΣ  της 25ης Ιουλίου 1983  περί παρεκκλίσεως, για την περίοδο εμπορίας 1983/84, από τους κανόνες ποιότητας για τα μήλα και αχλάδια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 2 παράγραφος 3 δεύτερο εδάφιο,  Εκτιμώντας:  ότι ο κανονισμός (ΕΟΚ) αριθ. 1641/71 της Επιτροπής της 27ης Ιουλίου 1971 περί καθορισμού κανόνων ποιότητας για τα επιτραπέζια μήλα και αχλάδια (3), όπως τροποποιήθηκε από τον κανονισμό (ΕΟΚ) αριθ. 2439/82 (4), θέσπισε κριτήρια ομοιογένειας στο μέγεθος, που ισχύουν για όλες τις ποικιλίες· ότι, λαμβανομένων υπόψη των μορφολογικών χαρακτηριστικών της ποιότητας Bramley's Seedling, η εφαρμογή στην ποικιλία αυτή των καθοριζομένων κριτηρίων θα εμπόδιζε ιδίως την κατάταξη των φρούτων στην ποιοτική κατηγορία Ι οιαδήποτε και αν είναι τα χαρακτηριστικά ποιότητας· ότι πρέπει, λοιπόν, να προβλεφθεί παρέκκλιση από τους κανόνες μεγέθους για την ποικιλία αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τις διατάξεις του τίτλου ΙΙΙ των κανόνων ποιότητας για τα επιτραπέζια μήλα και αχλάδια που εμφαίνονται στο παράρτημα του κανονισμού (ΕΟΚ) αριθ. 1641/71, η διαφορά διαμέτρου για τα μήλα της ποικιλίας Bramley's Seedling ( Bramley, Triomphe de Kiel) δύναται να φθάσει τα 10 χιλιοστόμετρα για τα φρούτα των κατηγοριών Ι και ΙΙ που παρουσιάζονται τακτοποιημένα κατά στρώματα, και 20 χιλιοστόμετρα για τα φρούτα της κατηγορίας Ι που παρουσιάζονται χύμα εντός της συσκευασίας.  Άρθρο 2  Ο παρών κανονισμός αρχίζει να ισχύει από την 1η Αυγούστου 1983.  Εφαρμόζεται κατά τη διάρκεια της περιόδου 1983/84.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 172 της 31. 7. 1971, σ. 1.  (4) ΕΕ αριθ. L 261 της 9. 9. 1982, σ. 14.